WISKUNDEKOMPETISIE 2020 - Reëls en Regulasies - Cum Laude Media
Posted on March 8, 2020 April 28, 2020 by Cum Laude Media
Weens die COVID-19 pandemie en vlakke van inperking tans in Suid-Afrika is die kompetise asook kompetisiereëls vir vanjaar aangepas.
1) Enige leerder wat gedurende 2020 in graad 6 of 7 is, kan aan die Wiskundekompetisie vir laerskoolleerders 2020 deelneem. Vir die hoërskoolkompetisie kan enige leerder wat gedurende 2020 in graad 10, 11 of 12 is, deelneem.
3) Leerders in publieke en private skole (in enige provinsie van Suid-Afrika) mag deelneem. Geen tuisskole of wiskundesentrums se leerders kan vir die kompetisie inskryf nie.
5) Die kompetisie bestaan uit twee rondes: uitdunronde en ŉ finale ronde. Beide die rondes sal tuis afgelê kan word.
6) Leerders en/of wiskunde-onderwysers moet deelnemers voor/op 20 Mei 2020 (vir die laerskoolkompetisie) en voor/op 27 Mei 2020 (vir die hoërskoolkompetisie) aanlyn registreer. Volg die onderstaande registrasieprosedure:
6.2) Die registrasieproses vir die laerskool sluit 20 Mei om 17:00. Vir die hoërskoolleerders sluit registrasies op 27 Mei om 17:00
6.3) Deelnemers kan self registreer of onderwysers kan deelnemers registreer.
6.5) Onderwysers sal voor die uitdunronde ‘n e-pos ontvang van Deelnemers wat geregistreer het.
6.6) Die uitdunrondes vind plaas op 22 Mei (laerskool) om 14:00 en op 29 Mei (hoërskool) om 14:30. Die skakel na die vraestel sal dan aktief wees. Deelnemers klik dan op die skakel (wat vroeër per e-pos aan hulle gestuur is) om die toets af te lê.
6.7) Deelnemers wat suksesvol geregistreer is, sal toegang hê tot ’n oefenronde wat uit 10 vrae bestaan, om seker te maak hulle verstaan die stelsel en sodat enige aanlynprobleem vooraf uitgesorteer kan word.
7) Deelnemers beantwoord 20 vrae. Hulle kry 60 minute om die vrae te beantwoord. Ons vra dat deelnemers die kompetsisie onder eksamentoestande moet voltooi.
8) Deelnemers moet verseker dat hulle betroubare toegang tot die internet het, asook ‘n betroubare rekenaar, tablet of selfoon waarop hulle die vraestelle kan aflê.
9) Die uitdunrondes sal op 22 Mei 2020 (laerskoolleerders) en 29 Mei 2020 (hoërskoolleerders) aanlyn afgelê kan word.
9) Ouers/Voogde moet verseker dat die uitdunronde onder behoorlike toesig (eksamentoestande) afgelê word. Geen sakrekenaars of aanlynrekenaars mag gebruik word nie. Slegs ŉ potlood en skoon papier (om berekeninge op te doen) is toelaatbaar.
10) Dit is deelnemers se verantwoordelikheid om seker te maak die skool hul “firewalls” en sekuriteitstelsels blokkeer nie die webwerf nie. Deelnemers moet ook Chrome of Firefox as bedryfstelsel gebruik vir optimale funksionering van die webwerf.
11) Deelnemers kan die uitdunronde ook op tablette of selfone aflê.
12) Die vraestel vir die uitdunronde bestaan uit 20 vrae. Deelnemers het 60 minute om die vraestel te voltooi.
13) Deelnermers se individuele tye wat dit neem om die vraestel te voltooi, sal ook in ag geneem word. Verkeerde antwoorde sal negatief gemerk word. Indien daar meer as een leerder is wat tydens die uitdunronde/finale ronde 100% behaal het, sal die vinnigste tyd die volgende oorwegende faktor wees by die bepaling van die finaliste/wenner.
14) Weens verfikasie van punte sal geen punte na die uitdunronde bekendgemaak word nie.
15) Sestig finaliste per laer- en hoërskoolkompetisie, sal uitgenooi word na die finale ronde. Finaliste word vir die finale ingedeel volgens die keuse wat uitgeoefen word tydens registrasie. Maak asb. seker al die inligting is korrek aangesien dit moeilik is om Deelnemers te skuif.
16) Die finale ronde vind op Saterdag 25 Julie plaas. Besonderhede oor die finale ronde sal met die finaliste gekommunikeer word.
23) Deelnemers wat hul aan oneerlike praktyk skuldig maak, se inskrywings sal outomaties gediskwalifiseer word. Individue sal voor die kompetisie aanlyn moet verklaar dat hul die vraestel op hulle eie (sonder enige hulp van medeleerders, ouers, onderwysers of enige iemand anders) voltooi het. Dit moet die leerder se EIE werk wees.
27) Die organiseerders onderneem om die prysgeld binne ’n redelike tyd aan die wenners te betaal.
28) Die organiseerders behou die reg voor om veranderinge aan die reëls en regulasies te maak. Deelnemers en/of skole sal van enige veranderinge ingelig word.
20 Mei Alle laerskoolleerders wat wil deelneem moet geregistreer wees.
22 Mei Die laerskool-uitdunronde vind plaas om 14:00 onder eksamentoestande by die huis. Die uur begin sodra die leerder inteken op die skakel wat in die e-pos aangestuur is.
15 Mei Alle hoërskoolleerders wat wil deelneem moet geregistreer wees.
27 Mei Die hoërskool-uitdunronde vind plaas om 14:30 onder eksamentoestande by die huis. Die uur begin sodra die leerder inteken op die skakel wat in die e-pos aangestuur is.
25 Julie Finale ronde vind plaas
*Weens die noodtoestand in Suid-Afrika as gevolg van die COVID-19 pandemie, kan datums en reëlings verander. Deelnemers/finaliste sal van veranderinge ingelig word.
Vir meer inligting besoek www.cumlaudemedia.com, die facebook-blad www.facebook.com/CumLaudeMedia/ of e-pos wiskunde@cumlaudemedia.com
25 thoughts on “WISKUNDEKOMPETISIE 2020 – Reëls en Regulasies”
Marius Heydenreich says:
Stuur asb. elektroniese weergawe. Om dit van selfoon na rekenaar te stuur, wil die “link” nie oopmaak, agv. “malware detected.”
Kgalalelo Molete says:
Op die reëls se dit dat die uitdunne vir laerskole is 22 Mei, maar op die epos is dit 8 Mei. Kan ek dalk bevestiging kry van die korrekte datum. Baie dankie
Weens die huidige staat van inperking en COVID-19-pandemie, het ons datums verander. Ons kan ook weer datums aanpas, maar sal almal daarvan inlig.
Tans sal die laerskool ronde 22 Mei plaasvind.
Moet leerders die eeste ronde om 14:00 begin voltooi of kan hulle met hulle eie tyd en gemak begin?
Hulle sal eers 14:00 kan begin
Hoe lank sal die skakel oopbly is wat Shana bedoel. Moet hulle 1400 begin of kan dit later.
Die kompetisie sal tot 17:00 aktief wees.
Die toegelate 60 min begin sodra sy aangemeld het.
Maryke Lamprecht says:
Leerders van Curro Windhoek Gimnasium wil graag registreer. hulle kan egter nie a.g. v. die laaste 2 vrae oor die streek wat nie daar in die dropdown voorkom nie.
Ons sien wel dat ‘n ander skool in Windhoek deelneem. help asb. met die laaste vrae oor die streke asb.
Ons stuur vir jou ‘n e-pos.
Please send email to Maryke.l01@curro.co.za as soon as convenient so that I can inform the Curro Windhoek learners in time.
Loftie Theunissen says:
Ek is verbonde aan Windhoek Gymnasium Curro Privaatskool in Windhoek. Maryke Lamprechts van Curro Hoofkantoor (Wiskunde) het vir ons die kompetisie inligting gestuur en sy het ook reeds in hierdie verband met julle in verbinding getree.
Nou wil van die kinders baie graag deelneem, maar die provinsie op die inskrywingsvorm is ‘n “verpligte veld”.
Ek sien dat WAP (skool in Windhoek) ook deelneem. Sal dit moontlik wees vir ons skool om ook deel te neem? Hoe gaan ons te werk en watter inligting moet ek vir die ouers en leerders verskaf.
Ons is bly julle neem deel.
Tel ‘n sentrum vir na skoolure ekstra wiskunde klasse as ‘n wiskunde sentrum?
Leerders (wat is staat-en privateskole is) en wat ekstra klasse by Wiskundesentrums ontvang, mag deelneem.
Hi! Ons kannie die blad oomaak agv sekuriteit/anti virus op albei browsers vanaf laptop maar wel van die foon. Enige raad? Wil graag inskrywings finaliseer.
Vir dringende navrae, stuur asb ‘n e-pos na registrasies@knowbrainer.org
Riana van den Bergh says:
Ons sukkel om die 10 oetenvrae te bereik. Die sisteem sê die heeltyd ons gebruik d verkeerde wagwoord en eposadres. Ek het al Maandag ‘n epos gestuur vir hulp. Ek kan ook nie aansoek doen om d wagwoord te verander nie. Sisteem los ‘n onvanpaste antwoord.
Hi daar ons het vandag 20 Mei na 17:00 eers gehoor van kompetisie by skool, maar het steeds registrasie gedoen, sal jul steeds asb leerling Christopher Steenkamp kan aanvaar vir kompetisie. Sal baie waardeer.
Vir dringende navrae, stuur asb ‘n e-pos na: registrasies@knowbrainer.org
Hi. Wanneer en hoe kan laerskool leerlinge hulle punte sien? Groete
Weens die verifikasiedoeleindes wat vir vanjaar se kompetisie ingebou is, is geen punte aan die einde van die vraestel bekend gemaak nie. (Soos per reëls en regulasies)
Deelnemers sal binne twee weke na afloop van die uitdunronde ŉ e-pos ontvang met hul individuele punte.
Hi. Wanneer en op watter manier kan laerskool leerders hulle punte sien van die 2020 vraestel?